Първите й два албума – "Calle del aire" и "My cante y un poema", продадени в 500 000 тираж, й отредиха първостепенна роля на съвременната фламенко сцена. А последният й проект Mujeres, посветен на забележителни певици -не само в историята на канте хондо – Ла Ниня де лос Пейнес, Ла Перла де Кадис, Ла Репомпа и Кармен Линарес, но и на Чавела Варгас, Сусана Реналди и Нина Симон, доказва, че Естрея е непредставимо добра певица, която изразява себе си с всички средства на сценичното изкуство – тя е прекрасна на сцена, тайнствен огън – освен, че пее, танцува вдъхновено и има добри артистични качества. "…Когато тя пее, човек просто не може да отдели очи от нея", пише Ню Йорк Таймс за красивата певица от Гранада. Наистина няма втора като Естрея!